Návrh na zrušenie úloh z uznesenia vlády SR č. 405 z 9. júna 2010, uložených ministrovi životného prostredia

Uznesenie vlády SR:                   405         zo dňa:     9. 6. 2010      úloha:    B.1.
Názov uznesenia:                        k informácii o využití nevyčerpaných finančných
                                                      prostriedkov záväzku SR z projektov Kohézneho fondu
                                                      v programovom období 2004 - 2006 pre projekt Dodávka
                                                      pitnej vody a odkanalizovanie Horných Kysúc
Gestor na úrovni vlády SR:       minister životného prostredia
Termín:                                       1. marca 2011

Text úlohy:                     
v spolupráci s ministrom financií presunúť finančné prostriedky vo výške rovnej alebo menšej ako je čiastka 8 112 436 eur z projektov Kohézneho fondu (programové obdobie 2004 - 2006), kde sú identifikované nevyužité alokované prostriedky; použitie tejto čiastky bude podmienené presunom na financovanie na projekt Dodávka pitnej vody a odkanalizovanie Horných Kysúc; výška presunutých financií je podmienená nasledovnými faktormi:
1.     prostriedky nie sú nevyhnutné na ukončenie projektu Kohézneho fondu v programovom období 2004 – 2006, z ktorého sa presúvajú a presahujú v súčasnosti zazmluvnené hodnoty až do výšky oprávnených nákladov stanovených po prepočte kurzom 38 SKK/EUR, a zároveň
2.     nie sú určené na dodatočné práce, bez ktorých by sa nenaplnili ciele projektu Kohézneho fondu, z ktorého sa presúvajú, tak ako sú stanovené v Rozhodnutí EK k takémuto projektu,
3.     presunuté čiastky je možné použiť len na náklady, ktoré sú oprávnené na financovanie z Kohézneho fondu, a súčasne
4.     je ich možné použiť len na činnosti, ktoré bezprostredne vedú k naplneniu cieľov projektu Dodávka pitnej vody a odkanalizovanie Horných Kysúc a
5.     je ich možné použiť len na činnosti, ktoré bezprostredne vedú k splneniu požiadaviek vyplývajúcich z Rozhodnutia EK k tomuto projektu.

Odôvodnenie:
Úlohu sa navrhuje zrušiť, keďže je spojená s rizikom priameho vplyvu na rozpočet kapitoly Ministerstva životného prostredia SR a taktiež z dôvodu, že  minister financií SR už požiadal o zrušenie úlohy B.2, s ktorou je úloha B.1 vo vzájomnej súvislosti, s odôvodnením, že pôvodný materiál (schválený uznesením vlády SR č. 405/2010) nebol predmetom medzirezortného pripomienkového konania a neuvádza zdrojové krytie na nezabezpečené príjmy z EÚ.

Uznesenie vlády SR:                    405          zo dňa:     9. 6. 2010      úloha:    B.2.
Názov uznesenia:                         k informácii o využití nevyčerpaných finančných
                                                      prostriedkov záväzku SR z projektov Kohézneho fondu
                                                      v programovom období 2004 - 2006 pre projekt Dodávka
                                                      pitnej vody a odkanalizovanie Horných Kysúc
Gestor na úrovni vlády SR:       minister životného prostredia, minister financií
Termín:                                        priebežne

Text úlohy:
postupovať pri uhrádzaní finančných prostriedkov v zmysle informácie o využití nevyčerpaných finančných prostriedkov záväzku SR z projektov Kohézneho fondu v programovom období 2004 - 2006 pre projekt Dodávka pitnej vody a odkanalizovanie Horných Kysúc.

Odôvodnenie:
Úlohu sa navrhuje zrušiť, keďže je následnou úlohou úlohy B.1.
Ministrovi financií SR bola daná úloha zrušená uznesením vlády SR č. 98 zo 16. februára 2011 k návrhu na zrušenie a zmenu niektorých úloh z uznesení vlády, uložených podpredsedovi vlády a ministrovi financií.